Diari Oficial de la Generalitat Valenciana


Sumari del DOGV 4909, del 23-12-2004 (2004/13533)

ACORD de 17 de desembre de 2004, del Consell de la Generalitat, pel qual es modifiquen les remuneracions per a determinades activitats d'extracció i trasplantament d'òrgans i teixits.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/13123


Data del document
:   17-12-2004

Organisme emissor
:   Conselleria de Sanitat

Tipus de document
:   Acord

Anàlisi jurídica

 Descriptors 

:   * remuneració del treball
    * càncer
    * especialitat mèdica
    * cirurgia
    * professió sanitària
    * trasplantament d'òrgans

ACORD de 17 de desembre de 2004, del Consell de la Generalitat, pel qual es modifiquen les remuneracions per a determinades activitats d'extracció i trasplantament d'òrgans i teixits. [2004/X13116]
  
El Consell de la Generalitat, en la reunió del dia 17 de desembre de 2004, va adoptar l'acord següent:
  
L'Acord de 25 de març de 2003, del Consell de la Generalitat, publicat en el Diari Oficial de la Generalitat Valenciana núm. 4.470, de 31 de març de 2003, va establir les retribucions per a determinades activitats d'extracció i trasplantament d'òrgans i teixits, i altres en la detecció precoç del càncer de mama i per la prestació d'activitat en accidents disbàrics i intoxicació per monòxid de carboni o altres assistències urgents no demorables.
  
A causa de l'increment constant dels actes d'extracció de fetge, pàncreas, cor i pulmó fora de l'hospital implantador i amb la finalitat d'actualitzar les retribucions d'estes activitats, d'acord amb l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat, amb un informe previ favorable de l'Àrea Jurídica de la Conselleria de Sanitat, i després d'haver sigut negociat en la Mesa Sectorial de Sanitat, d'acord amb el que preveu l'article 32.b) de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, a proposta del conseller de Sanitat, el Consell de la Generalitat
  
ACORDA
  
Primer
  
Aprovar el text que figura com a annex, recollit en el document subscrit entre la Conselleria de Sanitat i les centrals sindicals de mesa sectorial, en el qual es fixen i modifiquen les retribucions aplicables per a les activitats d'extracció i trasplantament d'òrgans i teixits.
  
Segon
  
Les dites retribucions produiran efectes econòmics a partir del dia 1 de gener de 2005.
  
Tercer
  
Ordenar la publicació del present Acord en el Diari Oficial de la Generalitat Valenciana.
  
València, 17 de desembre de 2004
  
La consellera secretària del Consell de la Generalitat, per substitució,
  
GEMA AMOR PÉREZ
  
ANNEX
  
Retribucions per a determinades activitats d'extracció i trasplantament d'òrgans i teixits.
  
En el present annex es determinen les quantitats que han de percebre els centres hospitalaris per a actuacions concretes d'extracció i trasplantament d'òrgans i teixits, que hagen de realitzar-se fora de l'horari ordinari i d'atenció continuada del treballador, i l'execució de les quals no admet demora.
  
1r. Extraccions d'òrgans i teixits i trasplantaments d'òrgans
  
Les activitats retribuïbles per este concepte són les relacionades directament amb la detecció, manteniment i validació dels donants potencials, l'obtenció d'òrgans i el posterior trasplantament i les especials en el seguiment del pacient fins a l'alta hospitalària, i també altres relacionades segons el parer de la direcció de l'hospital.
  
Les quantitats econòmiques globals s'entregaran als centres hospitalaris i seran distribuïdes per la direcció de l'hospital tenint en compte la composició dels equips, el nombre de professionals que participen i les activitats exercides per cada un dels seus membres, i també la complexitat de cada un dels actes, després d'escoltar l'equip de coordinació de trasplantaments i, si és el cas, la comissió de trasplantaments.
  
Les quantitats econòmiques que ha de percebre l'hospital seran les següents:
  
A) Per extracció d'òrgans i teixits:
  
a) Per extracció d'un renyó 3.008,78 euros
  
b) Per extracció birrenal: 6.017,56 euros
  
c) Per extracció cardíaca: 3.008,78 euros
  
d) Per extracció de cor per a vàlvules: 797,50 euros, que es distribuiran a parts iguals entre el centre que fa l'extracció i el que fa la dissecció i preparació de l'empelt
  
e) Per extracció d'un pulmó: 3.008,78 euros
  
f) Per extracció bipulmonar: 6.017,56 euros
  
g) Per extracció hepàtica: 3.008,78 euros
  
h) Per extracció de pàncreas: 3.008,78 euros
  
i) Per extracció de cada còrnia: 300 euros
  
j) Per extracció de pell: 350 euros
  
k) Per extracció de cada peça òssia o osteotendinosa: 145 euros
  
l) Per extracció de cada segment vascular 145 euros
  
Quan d'un sol donant es fan extraccions de diversos òrgans, es considerarà com un únic acte a tots els efectes, i la quantitat que en percebrà l'hospital serà la suma de les reflectides en les lletres corresponents, la distribució la farà la direcció de l'hospital segons els criteris recollits en el segon paràgraf de l'apartat 1r d'este annex.
  
La realització d'una extracció d'òrgans que requerisca el desplaçament de professionals des de l'hospital implantador a l'hospital generador es remunerarà de la manera següent:
  
- Extracció de cada òrgan dins de la Comunitat Valenciana: 2.200 euros
  
- Extracció de cada òrgan fora de la Comunitat Valenciana: 2.500 euros
  
B) Per trasplantament d'òrgans:
  
a) Per trasplantament d'un renyó: 4.495,04 euros
  
b) Per trasplantament birrenal: 8.930,08 euros
  
c) Per trasplantament renal infantil: 8.990,07 euros
  
d) Per trasplantament d'un pulmó: 5.618,78 euros
  
e) Per trasplantament bipulmonar: 8.930,08 euros
  
f) Per trasplantament cardíac: 5.618,78 euros
  
g) Per trasplantament hepàtic o lòbul hepàtic: 8.990,07 euros
  
h) Per trasplantament de pàncreas: 5.618,78 euros
  
Quan en un sol receptor es facen trasplantaments combinats de diversos òrgans, es considerarà com un acte únic a tots els efectes i la quantitat que en percebrà l'hospital serà la suma de les reflectides en les lletres corresponents, la distribució la farà la direcció de l'hospital, segons els criteris recollits en el segon paràgraf de l'apartat 1r d'este annex.
  
Els equips de trasplantaments s'entenen conformats tant pels professionals que participen en la detecció i manteniment dels possibles donants, com pels que participen en l'obtenció i validació d'òrgans, el trasplantament posterior, les activitats especials en el seguiment dels pacients fins a l'alta hospitalària i els professionals que fan la tipificació tissular i la criopreservació.
  
Les quantitats descrites en els apartats A i B s'entendran com a quantitats globals que ha de percebre cada centre, i inclouen la retribució corresponent a tot el personal mèdic, d'infermeria, tècnic, etcètera, que es considere necessari per a la realització d'estes extraccions o trasplantaments. S'hi entenen compreses les retribucions corresponents a la localització o atenció continuada.
  
2n. Equips de coordinació
  
Les retribucions corresponents als equips de coordinació s'establixen en les quanties anuals següents:
  
a) Centres d'extracció: 2.247,51 euros
  
b) Centres d'extracció amb servici de neurocirurgia: 5.618,78 euros
  
c) Centres d'extracció i trasplantament monoorgànic: 7.467,54 euros
  
d) Centres d'extracció i trasplantament multiorgànic: 8.990,06 euros
  
e) Coordinació sectorial: 1.180,85 euros
  
f) Coordinació autonòmica. 8.990,06 euros
  
Els equips de coordinació de trasplantaments hospitalaris podran participar, a més, de les retribucions establides per cada acte d'explantament i/o implantació, quan ho establisca la direcció d'hospital o la direcció mèdica, després d'haver escoltat la comissió de trasplantaments del centre.
  
3r. Tipificació tissular i criopreservació
  
A) Per la tipificació del donant i encreuada en trasplantaments renals, les retribucions per cada sessió s'establixen en:
  
a) Separació de limfòcits del cadàver de sang perifèrica i/o melsa i tipificació als antígens HLA, classe I i II, amb dos bateries diferents: 224,05 euros
  
b) Estudi de sèrums històrics en prova encreuada amb els limfòcits T i B del cadàver: 181,34 euros
  
c) Revisar tipificació i estudi serològic. Posteriorment, llistar pacients mes idonis i comunicar-ho a l'hospital respectiu: 244,95 euros
  
B) Per activitats de criopreservació, consistents en:
  
- Processar mostres de teixits per a trasplantaments.
  
- Descongelació i preparació del material necessari per a trasplantament multiorgànic.
  
- Afèresi i medul·la òssia de pacients per a trasplantament.
  
a) Diplomats en infermeria: 405,38 euros
  
b) Tècnics especialistes en laboratori: 343,91 euros
  
4t. Personal participant
  
En la realització de les actuacions ressenyades anteriorment podrà participar, segons requerisca l'índole de cada una, el personal següent:
  
a) Professionals dels centres hospitalaris en què es facen extraccions d'òrgans i teixits i trasplantaments d'òrgans.
  
b) Equips de coordinació en centres d'extracció o trasplantaments d'òrgans i teixits, coordinació sectorial i coordinació autonòmica.
  
c) Professionals que facen la tipificació tissular i la criopreservació en els centres acreditats per a això.
  
d) L'equip de trasplantaments mínim estarà compost, almenys, per personal facultatiu i d'infermeria.
  
5è. Condicions d'aplicació
  
Les remuneracions assenyalades en els punts i apartats anteriors només seran per la realització de les activitats que les generen fora de l'horari ordinari i d'atenció continuada del professional.
  
6è. Vigència
  
Este acord tindrà vigència fins al 31 de desembre de l'any 2005. Queda prorrogat per terminis d'un any, amb la condició de la retenció de crèdit en l'exercici posterior, excepte si hi ha una denúncia expressa d'alguna de les parts sotasignades, que ha de fer-se un mes abans de l'acabament.
  
Els imports establits s'incrementaran anualment en el mateix import que l'establit en els pressupostos generals de l'Estat per a les retribucions dels empleats públics.
  
7è. Comissió de seguiment i avaluació
  
En cada centre hospitalari i en el Centre de Transfusió de la Comunitat Valenciana es crearà una Comissió de Seguiment i Avaluació amb l'objectiu de vetlar pel compliment del present acord i d'avaluar els resultats dels programes i projectes que conté.
  
La Comissió de Seguiment i Avaluació del centre tindrà una composició paritària entre la direcció de l'hospital o el Centre de Transfusions de la Comunitat Valenciana i, si no n'hi ha, la direcció mèdica, i els sindicats amb representació en la Mesa Sectorial de Sanitat.
  
La Comissió es reunirà com a mínim amb una periodicitat anual i tindrà com a funcions generals:
  
a) El control i seguiment de les activitats, vetlar pel compliment dels objectius i de la normativa vigent en matèria d'extracció o trasplantament d'òrgans i teixits.
  
b) Col·laborar amb la direcció de l'hospital o del Centre de Transfusions de la Comunitat Valenciana o, si no n'hi ha, la direcció mèdica, en tots els assumptes derivats de les activitats relacionades amb el contingut d'este acord, en cada centre.
  
8è. Comissió paritària